वो समय कुछ ऐसा था कि लगातार कई समय तक पहाड़ और धरती वीर मराठो और मुगलों के खून से सनी रहती थी. फिर एक समय ऐसा आया जब सभी मराठा पहाड़ी से नीचे आ गए और इस तरह से मुगलों और मराठो के सेनापति अपनी सेनाओं के साथ आमने-सामने हो गए.लेकिन ये किसी मैदान में आमने-सामने होने जैसी स्थिति नहीं थी. इसमें मराठाओं का स्थान पहाड़ के निचले हिस्से से लेकर छोटी तक था जबकि पहाड़ो के पास के मैदानों में मुघल सैनिको ने अपना डेरा जमा रखा था. ऐसे में लगभग 7 वर्षों तक आघात और प्रतिघात का क्रम चला. जिसमे मुगलों द्वारा गढ़ को जीतना और मराठाओ द्वारा वापिस हासिल करना लगातार कठिन हो रहा था. हालत ये थे कि उत्तर भारत में कुछ राज्य सोचने लगे थे कि औरंगजेब कभी लौटकर दिल्ली नहीं आएगा और अंतत: हिंदुत्व के साथ जंग में हार जायेगा. इस बीच संभाजी ने 1682 में औरंगजेब के पुत्र अकबर को शरण देने की पेशकश भी की, जिसे राजपूत राजाओं ने बचा लिया.